Susko, Boris, poslanec NR SR (2023-02-14):
... tieto pozmeňujúce a doplňujúce návrhy. Čiže pozmeňujúci a doplňujúci návrh poslancov Národnej rady Slovenskej republiky Borisa Suska a Martina Nemkyho k návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1147). Návrh ústavného zákona, ktorým sa mení a dopĺňa ústavný zákon Národnej rady Slovenskej republiky č. 460/192 Zb. Ústava Slovenskej republiky v znení neskorších predpisov (tlač 1147), sa mení a dopĺňa takto: 1. V názve ústavného zákona sa slová „ústavný zákon Národnej rady Slovenskej republiky č. 460/1992 Zb. Ústava Slovenskej republiky“ nahrádzajú slovami „Ústava Slovenskej republiky č. 460/1992 Zb.“ 2. Vo vete pod názvom ústavného zákona sa pred slovo „zákone“ vkladá slovo „ústavnom“. 3. V čl. I sa za úvodnú vetu vkladajú nové body 1 a 2, ktoré znejú: 1. V čl. 73 ods. 1 sa na konci bodka nahrádza čiarkou a pripájajú sa tieto slová „ak v súlade s touto ústavou nedôjde k skráteniu volebného obdobia Národnej rady Slovenskej republiky.“ 2. V čl. 73 ods. 3 sa na konci pripája táto veta: „Prebiehajúce volebné obdobie Národnej rady Slovenskej republiky podľa odseku 1 možno skrátiť aj referendom.“ Doterajší text za úvodnou vetou sa označí ako bod 3. 4. V čl. I sa navrhovaný text „V piatej hlave ZÁKONODARNÁ MOC prvý oddiel „NÁRODNÁ RADA SLOVENSKEJ REPUBLIKY“ sa dopĺňa v Čl. 81a ) o písmeno g) Čl. 81a ) Mandát poslanca Národnej rady Slovenskej republiky zaniká“ nahrádza týmto znením „Čl. 81a sa dopĺňa písmenom g), ktoré znie:“. 5. V čl. 81a písm. g) sa slovo „celoštátneho“ nahrádza slovom „výsledku“. 6. V čl. I., v čl. 81a písm. g) sa na konci pripájajú tieto slová „alebo na základe prijatého uznesenia Národnej rady Slovenskej republiky o skrátení volebného obdobia Národnej rady Slovenskej republiky“. 7. Doterajší text čl. I sa označuje ako bod 1 a čl. I sa dopĺňa bodmi 2 až 7, ktoré znejú: „2. V čl. 82 ods. 5 sa za slová „volebného obdobia“ vkladá čiarka a slová „skráteného volebného obdobia“. 3. V čl. 89 ods. 3 sa za slová „volebného obdobia“ vkladajú slová „alebo skráteného volebného obdobia“. 4. V čl. 93 ods. 2 sa na konci bodka nahrádza čiarkou a pripájajú sa tieto slová: „vrátane skrátenia volebného obdobia Národnej rady Slovenskej republiky.“. 5. V čl. 98 odsek 2 znie: „(2) Návrhy prijaté v referende vyhlási predseda Národnej rady Slovenskej republiky rovnako ako zákon.“ 6. Čl. 98 sa dopĺňa odsekom 3, ktorý znie: „(3) Ak sa platným výsledkom referenda rozhodne o skrátení volebného obdobia Národnej rady Slovenskej republiky, volebné obdobie Národnej rady Slovenskej republiky sa skončí dňom volieb do Národnej rady Slovenskej republiky. Predseda Národnej rady Slovenskej republiky vyhlási voľby do Národnej rady Slovenskej republiky do siedmich dní od vyhlásenia platného výsledku referenda tak, aby sa voľby do Národnej rady Slovenskej republiky konali najneskôr do 130 dní od ich vyhlásenia.“ 7. Za čl. 154h sa vkladá čl. 154i, ktorý znie: „Čl. 154i Ustanovenia čl. 73 ods. 1 a 3, čl. 81a písm. g), čl. 82 ods. 5, čl. 89 ods. 3, čl. 93 od. 2 a čl. 98 ods. 2 a 3 v znení účinnom odo dňa vyhlásenia tohto ústavného zákona sa vzťahujú aj na volebné obdobie Národnej rady Slovenskej republiky začaté v roku 2020.“ 8. V čl. II sa slová „15. dňom od jeho vyhlásenia v Zbierke zákonov Slovenskej republiky“ nahrádzajú slovami „dňom vyhlásenia“. Skončil som, pán predsedajúci, s týmto prvým pozmeňujúcim a doplňujúcim návrhom. A teraz prečítam druhý pozmeňujúci a doplňujúci návrh poslanca Národnej rady Slovenskej republiky Borisa Suska a Martina Nemkyho k návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1147). Návrh ústavného zákona, ktorým sa mení a dopĺňa ústavný zákon Národnej rady Slovenskej republiky č. 460/1992 Zb. Ústava Slovenskej republiky v znení neskorších predpisov (tlač 1147) sa mení a dopĺňa takto: Doterajší text čl. I sa označuje ako bod 1 a čl. I sa dopĺňa bodom 2, ktorý znie: 2. Čl. 95 sa dopĺňa odsekom 3, ktorý znie: „(3) Prezident Slovenskej republiky nevyhlási referendum alebo zruší referendum vyhlásené podľa odseku 1 pred konaním referenda na návrh petičného výboru.“ Pán predsedajúci, ďakujem, skončil som.